રાજકીય ફલક પર જે સિનારિયો જોવા મળે છે તેમાં બે બાબત નોંધપાત્ર છે. એક ક્રિકેટ, કે જેને દેશવાસીઓ માત્ર રમત-ગમતના મનોરંજન તરીકે જુએ છે, તે આ દેશમાં કરોડો-અબજો રૂપિયાના કારોબાર સાથે ભ્રષ્ટાચાર અને રાજકીય ખેલ-ખટપટનું પણ માધ્યમ છે. બીજું, નેશનલ હેરાલ્ડ કેસમાં સોનિયા અને રાહુલ ગાંધીની અદાલતમાં હાજરી બાદ ‘સહાનુભૂતિ’ની રાજકીય ગણતરીમાં કોંગ્રેસ અને ભાજપ જેવા રાજકીય પક્ષો માટે અદાલત પણ મહત્ત્વની છે.